**Д О Г О В О Р № ………………………...**

**за възлагане на обществена поръчка с предмет:**

**„Доставка на автомобилно гориво чрез карти за безналично плащане, автокозметика и смазочни материали за автомобили”**

**за нуждите на** **Министерството на външните работи**

Днес, ..................................... г., в гр. София, между:

**Министерство на външните работи**, с адрес: гр. София, ул. „Александър Жендов” № 2, БУЛСТАТ: 000695228, представлявано от Веселин Вълчев (главен секретар), наричано по-долу „**ИНДИВИДУАЛЕН ВЪЗЛОЖИТЕЛ”,** от една страна,

и

...............................................................................................................................със седалище и адрес на управление: ........................................................................................................................................,

ЕИК ................................. и ДДС номер ............................. (*ако е приложимо*), представлявано от .........................................................., наричан по-долу **„ИЗПЪЛНИТЕЛ”,** от друга страна

и на основание проведена процедура по чл. 93б, ал. 3 от Закона за обществените поръчки (ЗОП), във връзка с чл. 2 от сключено Рамково споразумение № СПОР-48/04.11.2014 г. за възлагане на централизирана обществена поръчка с предмет: **“Доставка на автомобилно гориво, чрез карти за безналично плащане, автокозметика и смазочни материали за автомобили”**, наричано по-нататък „рамковото споразумение” и Решение № ............................ от ...........................г. на **ИНДИВИДУАЛНИЯ ВЪЗЛОЖИТЕЛ** за определяне на **ИЗПЪЛНИТЕЛ**, се сключи настоящият договор.

Страните се споразумяха за следното:

**I. ПРЕДМЕТ НА ДОГОВОРА**

**Чл. 1. (1) ИНДИВИДУАЛНИЯТ ВЪЗЛОЖИТЕЛ** възлага, а **ИЗПЪЛНИТЕЛЯТ** приема да извършва зареждане с течни горива: дизелови горива, автомобилни бензини, включително А95Н и А98Н наричани за краткост “ГОРИВА”, чрез система за зареждане при условията на безналично плащане с карти, автокозметика и смазочни материали (*когато и* *за които е приложимо*) за моторните превозни средства, собственост на Министерството на външните работи, съгласно:

* Техническата спецификацияна **ВЪЗЛОЖИТЕЛЯ** в процедурата по чл. 93б, ал. 3 от ЗОП, неразделна част от настоящия договор – Приложение №1;
* Офертатана **ИЗПЪЛНИТЕЛЯ**, предложена в процедурата по чл. 93б, ал. 3 от ЗОП,

неразделна част от настоящия договор – Приложение № 2;

* Предложената цена (Ценова оферта) на **ИЗПЪЛНИТЕЛЯ** в процедурата по по чл. 93б, ал. 3 от ЗОП, неразделна част от настоящия договор – Приложение №3.

Ориентировъчните количества гориво, автокозметика и смазочни материали, които **ИЗПЪЛНИТЕЛЯТ** трябва да достави за срока на изпълнение на този договор са, както следва: **Видове горива:**

1. Автомобилни бензини:

- бензин А95 Н – 35 000 литра;

 - бензин А98 Н – 25 000 литра.

1. Горива за дизелови двигатели:

- дизелово гориво – 15 000 литра

**Автокозметика и смазочни материали за автомобили:**

* + Антифриз – 200 литра;
	+ Течност за чистачки – 400 литра;
	+ Добавки за гориво – 100 бр.;
	+ Ароматизатори – 150 бр.;
	+ Препарат за почистване на тапицерия – 20 бр.;
	+ Препарат за табло – 30 бр.
1. Посочените количества са прогнозни и **ИНДИВИДУАЛНИЯТ ВЪЗЛОЖИТЕЛ** не е длъжен да ги закупи в пълния им обем. Конкретните количества се определят в зависимост от конкретните нужди на **ИНДИВИДУАЛНИЯ ВЪЗЛОЖИТЕЛ** и в рамките на бюджетните му средства.

**Чл. 2.** Зареждането на моторните превозни средства на **ИНДИВИДУАЛНИЯ ВЪЗЛОЖИТЕЛ** става в бензиностанциите на **ИЗПЪЛНИТЕЛЯ**, описани в списъка на търговските обекти на територията на страната, представен от **ИЗПЪЛНИТЕЛЯ** в процедурата за сключване на рамковото споразумение, или списъка, представен в процедурата по чл. 93б, ал. 3 от ЗОП, в случай, че **индивидуалният възложител** има допълнителни изисквания към териториалното покритие и го е посочил в поканата за провеждане на процедурата (неразделна част от настоящия договор - Приложение № 4 към договора).

1. **ЦЕНА И НАЧИН НА ПЛАЩАНЕ**

**Чл. 3.** **(1)** Максималната стойност на договора е 125 000 (сто двадесет и пет хиляди) лева без ДДС или до изчерпване на бюджетния ресурс на **ИНДИВИДУАЛНИЯ ВЪЗЛОЖИТЕЛ.**

**(2)** Цените на **ГОРИВАТА** и на артикулите автокозметика и смазочни материали се формират, като върху публичните цени на горивата, обявени от **ИЗПЪЛНИТЕЛЯ** и валидни към момента на зареждането, се прави процент търговска отстъпка от стойността на всяка транзакция, съответстващ на декларирания от **ИЗПЪЛНИТЕЛЯ**, посочен в ценовата му оферта - Приложение № 3 към настоящия договор. Публичните цени на **ГОРИВАТА** към момента на зареждане, получените количества по видове и отстъпката се отразяват във фактурата.

**(3)** Процентите търговски отстъпки са фиксирани за срока на действие на договора, съгласно Приложение № 3, неразделна част от договора.

**Чл. 4.** За издаването и обслужването на картите **ИНДИВИДУАЛНИЯТ ВЪЗЛОЖИТЕЛ** не дължи и не заплаща такси на **ИЗПЪЛНИТЕЛЯ**.

**Чл. 5.** За всички извършени транзакции за изтеклия календарен месец **ИЗПЪЛНИТЕЛЯТ** издава на **ИНДИВИДУАЛНИЯ ВЪЗЛОЖИТЕЛ** оригинална данъчна фактура до 3-то число на месеца, следващ отчетния. При фактурирането се начислява дължимият в момента ДДС.

**Чл. 6. (1) ИНДИВИДУАЛНИЯТ ВЪЗЛОЖИТЕЛ** заплаща стойността на издадената фактура в лева, до 30 (тридесет) календарни дни от датата на получаване на фактурата, като превежда дължимата сума по следната банкова сметка на **ИЗПЪЛНИТЕЛЯ**:..................................................

.........................................................................(*попълва се банковата сметка на* ***ИЗПЪЛНИТЕЛЯ***).

**(2)** Фактурата трябва да бъде придружена с опис на заредените количества горива и закупените артикули автокозметика и смазочни материали, който да съдържа следните данни:

1. номер на електронната карта;
2. регистрационен номер на МПС;
3. дата и час на зареждане;
4. бензиностанция (номер и адрес);
5. количество и вид на зареденото гориво;
6. стойност на договорения процент отстъпка за горивото;
7. стойност на зареденото гориво, коригирана с договорения процент отстъпка;
8. количество и вид на продукта (за автокозметика и смазочни материали);
9. стойност на договорения процент отстъпка за автокозметика и смазочни материали;
10. стойност на закупените продукти (автокозметика и смазочни материали), коригирана с договорения процент отстъпка.

**Чл. 7. ИНДИВИДУАЛНИЯТ ВЪЗЛОЖИТЕЛ** получава безплатно текуща информация за всички извършени транзакции, както и електронен вариант на фактурата във EXCEL формат на посочен от него електронен адрес. Файлът трябва да съдържа следната информация:

1. номер на фактура на зареденото гориво/артикули;
2. дата на фактура за зареденото гориво/артикули;
3. номер на карта за зареждане;
4. регистрационен номер на МПС заредило горивото;
5. номер на транзакция;
6. дата и час на фискалния бон;
7. номер на фискалния бон;
8. номер и адрес на търговския обект;
9. търговско наименование на обекта;
10. код на горивото/другите артикули;
11. наименование на горивото/другите артикули;
12. количество;
13. сума;
14. ДДС;
15. обща сума.

**Чл. 8. ИНДИВИДУАЛНИЯТ ВЪЗЛОЖИТЕЛ** не заплаща гаранционен депозит за обезпечаване на картовите лимити.

**III. СРОКОВЕ НА ДОСТАВКА И ПРОЦЕДУРА ЗА ЗАЯВКА НА ЕЛЕКТРОННИТЕ КАРТИ**

**Чл. 9.** (1) Договорът влиза в сила от датата на неговото сключване.

(2) Доставките по този договор ще се извършват в периода 01.01.2015 г. - 31.12.2015 г.

(3) Срокът на договора, сключен въз основа на Рамково споразумение № СПОР-48/04.11.2014 г. може да бъде удължен по изключение при условията на чл. 43, ал. 2, т. 5 от ЗОП, ако до изтичане на срока на това рамково споразумение ЦООП не е сключил ново такова за последващия период.

**Чл. 10. (1)** **ИНДИВИДУАЛНИЯТ ВЪЗЛОЖИТЕЛ** предоставя на **ИЗПЪЛНИТЕЛЯ** списък на собствените си автомобили с регистрационните им номера, които ще се зареждат на бензиностанциите на **ИЗПЪЛНИТЕЛЯ** (Приложение № 4 към настоящия договор). **ИНДИВИДУАЛНИЯТ ВЪЗЛОЖИТЕЛ** има право при необходимост да променя списъка на автомобилите.

**(2)** **ИЗПЪЛНИТЕЛЯТ** се задължава да издава електронни карти на автомобилите по списъка – Приложение № 5, а в случай на придобиване на нови автомобили от **ИНДИВИДУАЛНИЯ ВЪЗЛОЖИТЕЛ –** иза новите автомобили.

**(3)** **ИНДИВИДУАЛНИЯТ ВЪЗЛОЖИТЕЛ** изпраща на **ИЗПЪЛНИТЕЛЯ** писмена заявка за издаване на необходимия брой електронни карти.

**(4)** **ИЗПЪЛНИТЕЛЯТ** предоставя на **ИНДИВИДУАЛНИЯ ВЪЗЛОЖИТЕЛ** издадените електронни карти по списък, с техния Персонален идентификационен код (ПИН) в запечатани пликове, за което страните подписват приемо-предавателен протокол.

**IV. ПРАВА И ЗАДЪЛЖЕНИЯ НА ИНДИВИДУАЛНИЯ** **ВЪЗЛОЖИТЕЛ**

**Чл. 11. (1)** **ИНДИВИДУАЛНИЯТ ВЪЗЛОЖИТЕЛ** има право:

**1.** да получава продуктите, предмет на този договор, във всички търговски обекти (бензиностанции) на **ИЗПЪЛНИТЕЛЯ** на територията на Република България, в срока и при условията, договорени между страните с настоящия договор;

**2.** да осъществява контрол относно качеството, количествата и др. във всеки момент от изпълнението на договора, без с това да пречи на **ИЗПЪЛНИТЕЛЯ**;

**3.** да предявява рекламации за недостатъци в момента на приемане на продуктите.

**(2) ИНДИВИДУАЛНИЯТ ВЪЗЛОЖИТЕЛ** е длъжен:

**1.** да заплаща на **ИЗПЪЛНИТЕЛЯ** стойността на заредените количества горива, автокозметика и смазочни материали, на база на приключени и правилно оформени и подписани описи на заредените горива и закупените артикули при договорените условия и срокове;

**2.** да пази в тайна своя ПИН и да изисква оправомощените от него лица да съблюдават тайната на ПИН;

**3.** в случай на загуба или кражба на карта да уведоми **ИЗПЪЛНИТЕЛЯ** по електронна поща, факс или телефон и най-късно до следващия ден да представи на **ИЗПЪЛНИТЕЛЯ** писмено предизвестие за загубата.

**3.** да отговаря за действията на оправомощените от него лица. При ползването на картата тези лица действат от името и за сметка на **ИНДИВИДУАЛНИЯ ВЪЗЛОЖИТЕЛ**, за което се смятат за упълномощени с предаване на картата и ПИН за нея.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 12. ИЗПЪЛНИТЕЛЯТ** има право:

 **1.** да поиска при зареждане на автомобили на **ИНДИВИДУАЛНИЯ ВЪЗЛОЖИТЕЛ** водача да се легитимира и/или да покаже талона на автомобила.

 **2.** да получи договорената цена съгласно реда и условията на този договор.

**Чл. 13. ИЗПЪЛНИТЕЛЯТ** е длъжен:

 **1.** да продава на **ИНДИВИДУАЛНИЯ ВЪЗЛОЖИТЕЛ** горивата, автокозметиката и смазочните материали, които предлага в своите бензиностанции на територията на страната, посочени в списъка по чл.2 – Приложение № 4 към настоящия договор, в съответствие с условията на договора;

1. да осигурява **ГОРИВАТА** с качество и техническите показатели, отговарящи на изискванията от Наредбата за изискванията за качество на течните горива, условията, реда и начина за техния контрол.
2. да предостави на **ИНДИВИДУАЛНИЯ ВЪЗЛОЖИТЕЛ** заявения брой карти заедно с техния ПИН в запечатани пликове;
3. да приема извършването на транзакции от **ИНДИВИДУАЛНИЯ ВЪЗЛОЖИТЕЛ** с карти при условията на настоящия договор;
4. при технически проблем на терминала за електронно плащане да извърши зареждането при представяне на валидна карта и няма право да пренасочва МПС на **ИНДИВИДУАЛНИЯ ВЪЗЛОЖИТЕЛ** към други бензиностанции;
5. да осигури на **ИНДИВИДУАЛНИЯ ВЪЗЛОЖИТЕЛ** непрекъснатост на зареждане на автомобилите му;
6. да зарежда приоритетно автомобилите на **ИНДИВИДУАЛНИЯ ВЪЗЛОЖИТЕЛ**;
7. да осигурява на **ИНДИВИДУАЛНИЯ ВЪЗЛОЖИТЕЛ** информация за заредените горива и закупени артикули автокозметика и смазочни материали в електронен вид, по зададени от **ИНДИВИДУАЛНИЯ ВЪЗЛОЖИТЕЛ** критерии.

**Чл. 14.** В случай, че по технически или организационни причини бензиностанция на **ИЗПЪЛНИТЕЛЯ** не може да функционира за определен период от време или **ИЗПЪЛНИТЕЛЯТ** закрие бензиностанция на посочените от **ИНДИВИДУАЛНИЯ ВЪЗЛОЖИТЕЛ** населени места**, ИЗПЪЛНИТЕЛЯТ** се задължава да уведоми **ИНДИВИДУАЛНИЯ ВЪЗЛОЖИТЕЛ** за причините и срока, в който не може да изпълнява предмета на договора и да предложи алтернативна бензиностанция за доставка на горивата за този период.

**Чл. 15. ИЗПЪЛНИТЕЛЯТ** носи отговорност за действията на персонала, отговорен за зареждането с горива и транзакциите на оторизираните бензиностанции.

**Чл. 16. ИЗПЪЛНИТЕЛЯТ** осигурява на **ИНДИВИДУАЛНИЯ ВЪЗЛОЖИТЕЛ** допълнителни услуги на бензиностанциите, ако предлага такива.

**Чл. 17.**  **ИЗПЪЛНИТЕЛЯТ** блокира издадените карти в следните случаи:

**1.** при прекратяване действието на договора, независимо от основанието за прекратяване;

**2.** при получаване на писмено известие от **ИНДИВИДУАЛНИЯ ВЪЗЛОЖИТЕЛ**, че издадената карта е открадната и/или загубена и/или повредена;

**3.** при трикратно въвеждане на грешен ПИН код.

**VI. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл. 18.** **(1)** При подписване на договора **ИЗПЪЛНИТЕЛЯТ** предоставя гаранция за изпълнение на задълженията по него, възлизаща на 3 % (три процента) от максималната стойност на договора без ДДС, равняваща се на  3 750 /цифром/, три хиляди седемстотин и петдесет /словом/ лева. Банковите разходи по откриването на гаранцията са за сметка на **ИЗПЪЛНИТЕЛЯ**.

**(2)** Гаранцията се представя под формата на парична сума, внесена по сметка на **ИНДИВИДУАЛНИЯ ВЪЗЛОЖИТЕЛ**, или под формата на банкова гаранция.

### Чл. 19. В случай на некачествено, непълно или лошо изпълнение, ИНДИВИДУАЛНИЯТ ВЪЗЛОЖИТЕЛ може да усвои гаранцията до максималния й размер.

**Чл. 20.** При точно и пълно изпълнение на договора гаранцията за изпълнение се освобождава в пълен размер в рамките на 30 (тридесет) календарни дни след изтичане на срока на договора.

**VII.НЕУСТОЙКИ ПО ДОГОВОРА**

**Чл. 21 (1)** При откриване на нередности в обслужването или отклонения в качеството на предоставените горива, автокозметика и смазочни материали в 3 (три) дневен срок от датата на констатацията, **ИНДИВИДУАЛНИЯТ** **ВЪЗЛОЖИТЕЛ** писмено уведомява **ИЗПЪЛНИТЕЛЯ** за това

(2) При констатиране на извършена продажба на горива с качество и технически характеристики, несъответстващи на действащите в България изисквания, **ИЗПЪЛНИТЕЛЯТ** е длъжен да предостави на **ИНДИВИДУАЛНИЯ** **ВЪЗЛОЖИТЕЛ** същото количество гориво, като некачественото, без последният да го заплаща.

**Чл. 22.** При забава на плащане в срока по чл. 6, ал. 1 **ИНДИВИДУАЛНИЯТ** **ВЪЗЛОЖИТЕЛ**дължи неустойка в размер на 2,5 ‰ (две цяло и пет десети промила) за всеки ден забава, начислена върху стойността на закъснялото плащане за периода на забавата, но не повече от 3 % (три процента) от стойността на договора.

**VIII.НЕПРЕОДОЛИМА СИЛА**

**Чл. 23.** По отношение на неизпълнение, дължащо се на непреодолима сила или на непредвидени обстоятелства се прилагат разпоредбите на чл. 306 от Търговския закон и чл. 43, ал. 2, т. 1 от ЗОП.

**IX.ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 24.** Настоящият договор може да бъде прекратен, както следва:

1. С изтичане срока на договора или с изчерпване на бюджетния ресурс по чл.3, ал.1;

2. С прекратяване на рамковото споразумение, въз основа на което този договор е сключен;

3. При взаимно писмено съгласие;

4. При системно неизпълнение на задължения от страна на **ИЗПЪЛНИТЕЛЯ** **ИНДИВИДУАЛНИЯТ ВЪЗЛОЖИТЕЛ** има право да развали договора.

**X. ЗАКЛЮЧИТЕЛНИ РАЗПОРЕДБИ**

**Чл. 25.** Всички съобщения и уведомления между страните по този договор ще бъдат в писмена форма. Писмената форма се смята за спазена и когато съобщението е изпратено по факс и/или електронна поща.

**Чл. 26.** За изпълнението на този договор страните определят лица за контакти, както следва:

* + - за Възложителя:

име: \_\_\_\_\_\_\_\_\_\_\_\_\_\_\_\_\_\_\_\_\_\_\_

длъжност: \_\_\_\_\_\_\_\_\_\_\_\_\_\_\_\_\_\_\_\_\_\_\_

телефон: \_\_\_\_\_\_\_\_\_\_\_\_\_\_\_\_\_\_\_\_\_\_\_

факс: \_\_\_\_\_\_\_\_\_\_\_\_\_\_\_\_\_\_\_\_\_\_\_

e-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_

адрес: \_\_\_\_\_\_\_\_\_\_\_\_\_\_\_\_\_\_\_\_\_\_\_

* + - за Изпълнителя:

име: \_\_\_\_\_\_\_\_\_\_\_\_\_\_\_\_\_\_\_\_\_\_\_

длъжност: \_\_\_\_\_\_\_\_\_\_\_\_\_\_\_\_\_\_\_\_\_\_\_

телефон: \_\_\_\_\_\_\_\_\_\_\_\_\_\_\_\_\_\_\_\_\_\_\_

факс: \_\_\_\_\_\_\_\_\_\_\_\_\_\_\_\_\_\_\_\_\_\_\_

e-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_

адрес: \_\_\_\_\_\_\_\_\_\_\_\_\_\_\_\_\_\_\_\_\_\_\_

**Чл. 27.** За неуредените в настоящия договор въпроси се прилагат разпоредбите на действащото българско законодателство.

**Чл. 28**. Настоящият договор се състави и подписа в три еднообразни екземпляра - за **ИНДИВИДУАЛНИЯ** **ВЪЗЛОЖИТЕЛ** и един за **ИЗПЪЛНИТЕЛЯ**.

**Чл. 29**. **(1)** **ИНДИВИДУАЛНИЯТ** **ВЪЗЛОЖИТЕЛ** и **ИЗПЪЛНИТЕЛЯТ** приемат като неразделна част от настоящия договор следните приложения:

 **1.** Техническа спецификация на **ВЪЗЛОЖИТЕЛЯ** и ако е приложимо - разяснения по документацията за участие по процедурата за сключване договор въз основа на рамковото споразумение - Приложение № 1;

 **2.** Офертата на **ИЗПЪЛНИТЕЛЯ**, предложена в процедурата по чл. 93б, ал. 3 от ЗОП,

неразделна част от настоящия договор – Приложение № 2;

**3.** Предложената цена (Ценова оферта) на **ИЗПЪЛНИТЕЛЯ** в процедурата по по чл. 93б, ал. 3 от ЗОП, неразделна част от настоящия договор – Приложение № 3;

 **4.** Списък на търговските обекти (бензиностанциите) на **ИЗПЪЛНИТЕЛЯ** на територията на страната – Приложение № 4;

**5.** Списък на автомобилите на **ИНДИВИДУАЛНИЯ ВЪЗЛОЖИТЕЛ** с регистрационните им номера – Приложение № 5.

|  |  |
| --- | --- |
| **ИНДИВИДУАЛEН ВЪЗЛОЖИТЕЛ:**ИМЕ: **ВЕСЕЛИН ВЪЛЧЕВ**ДЛЪЖНОСТ: **ГЛАВЕН СЕКРЕТАР****ПОДПИС:** ..................................................ИМЕ: **МИЛКА ПЕТРОВА**ДЛЪЖНОСТ: **ГЛАВЕН СЧЕТОВОДИТЕЛ****ПОДПИС:** .................................................. | **ИЗПЪЛНИТЕЛ:**ИМЕ:............................................................ДЛЪЖНОСТ: .............................................**ПОДПИС:** ...................................................ИМЕ:............................................................ДЛЪЖНОСТ: .............................................**ПОДПИС:** ................................................... |